ผู้ว่าฯสั่งสอบนส.3 ขุดดินใกล้ผาแต้ม
ความคืบหน้าการตรวจสอบข้อเท็จจริง กรณีการขุดตักดินบริเวณใกล้กับผาแต้ม ที่บ้านกุ่ม ต.ห้วยไผ่ อ.โขงเจียม จ.อุบลราชธานี ซึ่งหลายฝ่ายหวั่นเกรงว่าจะกระทบต่อภาพเขียนสีโบราณนั้น ล่าสุดเมื่อวันที่ 12 เม.ย. ดร.สมศักดิ์ จังตระกุล ผวจ.อุบลราชธานี ได้มอบหมายให้นายชุมพิชญ์ เดชะรัฐ นายอำเภอโขงเจียม ทำเรื่องประสานไปยังหน่วยงานที่เกี่ยวข้อง 3 หน่วยงาน ได้แก่ ทรัพยากรธรรมชาติและสิ่งแวดล้อมจังหวัดอุบลราชธานี สำนักงานที่ดินจังหวัดอุบลราชธานีและอุตสาหกรรมจังหวัดอุบลราชธานี ให้ตรวจสอบอย่างละเอียดว่าพื้นที่ดังกล่าวมีเอกสารสิทธิหรือไม่ถ้ามีเป็นของผู้ใดและออกมาโดยชอบหรือไม่ รวมทั้งการขุดตักดินมีการขออนุญาตจากอุตสาหกรรมจังหวัดหรือไม่ เมื่อได้ข้อเท็จจริงแล้วให้รายงานกลับมาทางจังหวัดทราบ และจะร่วมกับหน่วยงานที่เกี่ยวข้องลงพื้นที่ตรวจสอบข้อเท็จจริงในช่วงหลังจากเทศกาลสงกรานต์,จนท.หน่วยงานหนึ่งให้ข้อมูลว่า จากการตรวจสอบในเบื้องต้นคนขับรถแบ็กโฮได้นำเอกสารสิทธิ นส.3 มาแสดงกับเจ้าหน้าที่ที่เข้าไปตรวจสอบ ซึ่งเป็นของนางบุสดี พันธ์จันทร์ เลข นส.3 เล่ม 3 หน้า 111 เลขที่ 12 ส่วนวันเดือนปีที่ออกเอกสารสิทธิฉบับนี้ยังไม่แน่ชัด เนื่องจากเป็นเอกสารที่ถ่ายสำเนามา จนท.จึงได้ให้ระงับการดำเนินการเพื่อรอการตรวจสอบเอกสารต้นฉบับก่อน พร้อมกับจดบันทึกชื่อที่อยู่คนขับรถแบ็กโฮไว้ แล้วนำไปลงบันทึกประจำวันไว้เป็นหลักฐานที่ สภ.โขงเจียม ก่อนที่จะดำเนินการในขั้นตอนต่อไป นอกจากการขุดตักดินบริเวณดังกล่าวแล้ว ยังพบว่ามีการลักลอบขุดหินในเขตอุทยานแห่งชาติไปสร้างเขื่อนริมแม่น้ำโขงอีกหลายจุด โดยผู้รับเหมาว่าจ้างชาวบ้านทำการขุด อ้างว่าอยู่ในพื้นที่ที่มีเอกสารสิทธิถูกต้อง โดยเฉพาะพื้นที่ ต.ห้วยไผ่ อ.โขงเจียม จึงอยากให้หน่วยงานที่เกี่ยวข้องตรวจสอบเรื่องนี้อย่างจริงจัง.
จนท.หน่วยงานหนึ่งให้ข้อมูลว่า จากการตรวจสอบในเบื้องต้นคนขับรถแบ็กโฮได้นำเอกสารสิทธิ นส.3 มาแสดงกับเจ้าหน้าที่ที่เข้าไปตรวจสอบ
ผาแต้ม,ขุดดินผาแต้ม,อุทยานฯผาแต้ม,กรมป่าไม้,ข่าว,ข่าวทั่วไทย,ไทยรัฐออนไลน์,ชุมพิชญ์ เดชะรัฐ,ข่าวไทยรัฐ,ข่าวฉบับพิมพ์,ข่าวหนังสือพิมพ์ไทยรัฐ,thairath